ru en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru ru
"Агым", 25.04.08 - 22-бет: Пейджер...•
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кимдир бирөөгө же айрым бир жагдайда сын-пикириңиз, зарыл сөзүңүз, каалооңуз барбы? Ар аптанын экинчи күнү (шейшемби) эртең мененки 10дон 12ге чейин 66-55-68 телефонуна чалып же AGYMpage деген сөздөн баштап 3030 номуруна SMS-билдирүү жөнөтсөңүз болот. 3-4 сүйлөмдөн ашпаган куйкум сөзүңүздү, боорду эзген азил оюңузду, көңүл көтөргөн куттуктоолоруңузду күтөбүз. Бүйүр кызыткан билдирүү ээси "Пейджердин" белегине арзыйт. "Пейджер" - сиздин үнүңүз! Чалыңыз, SMS-билдирүү жөнөтүңүз.
П-326. Кээ бир саясатчылар казактарга пансионаттар менен Каркыра кетти деп кыйкырышат. Үзөңгүкууш кеткенде кайда жүрүштү эле? Каныбек.
П-327. Мамлекеттик мекемелерде иштеген көп кызматчылар элден түшкөн арыздар менен натыйжасыз эле бири-бирине виза коюп, жылдап эчтеке чечпей, айлык алып, экономикага тоодой зыян тийгизип жатышат. Караш Насер.
П-328. Уят өлүмдөн катуу. Бөтөнгө жер сатуу уяттан да, өлүмдөн да катуу. Караш Насер.
П-329. Нарындын губернатору өткөндө сүйлөп атат, "мынча тубар кой, баланча айдоо жер" деп. Мундирине такыр жарашпай калат экен. Италиялыктар көрсө, Каттанибиз фермер болуп кеткен го деп нааразы болушат го. Алмаз.
П-330. Өмүргө болгон энебиз, / Жашоого конуш, кемебиз. / Иштеген арам-адалдар, / Жер багып, жер жейт адамды. Эркин Жаныбеков.
П-331. Урматтуу айымдар! Түнкү каналдын "Келбеттүү бол" долбооруна барып арыктайм деп күйөөңөрдөн таяк жегиче, биздин эле күндүзгү каналга келип арыктагыла. Тел.: (0517) 240775. Кеңеш.
П-332. Нарында былтыр Караколдун "Элнур" деген 45 килдик уну 400 сомдон 800 сомго көтөрүлдү эле. Быйыл 1100 сомдук ун 1300 сомго чыкты. Ошондо канча эсе кымбаттаган болот? А өкмөттүн алдамчы чиновниктери 5-10% эле кымбаттайт дешет. Кана, бааны ооздуктаганы? Пенсиясына 30 сомдон кошулган пенсионерлерди колдогону ушубу? Темиркан Турсунбеков.
П-333. Эл багалы, мал багалы, жер иштетели деген кыргыз мырзасы жок. Алды-алдыбыздан тал кармайлыбы. Чектен чыкканды кулагынан чертчү, колун толгоочу өкүмдарлар жокпу? Тил, дил, салт унутулса, аздектеген жерибиз сатылса, кыргыздын жоголгону ушулбу деп чочуйм. Чачылган журтту жыйнайм, тойгузам деп касам ичкендер, кайдасыңар? Азат, Акөргө.
П-334. Группалашым Керимбаева Алияны 24-апрель туулган күнү менен куттуктайм. Денсоолугуң чың, өмүрүң узун болсун. Окууңду ийгиликтүү аяктап, көп жаша. Рахат.
П-335. Тамеки чеккенди таштап, насыбайга өтөйүн десем, буудайдан жанчылып аткансып, жаман алына насыбай да кымбаттап алыптыр. Сатылалек, кымбаттай элек Кыргызстанда аба эле калды окшойт. Алмаз.
П-336. "Жамандын коногу бийлейт" деген ушу. Бизди киши ордуна көрбөй, адыраңдаганын карабайсыңбы, орустардын. Өзү мас болуп алып машине айдайт да, кайра биздин МАИ кызматкерлерин опузалап атканы акылга сыйбайт го. Атпаганда эмне кылмак эле, ырас эле кылыптыр. Айымбүбү апа.
П-337. Жекен дос, дөөтүң кут болсун! Темир тулпарыңдын кызматын көр. Аяшыбыз Гүлүм, бала-чакаң менен аман-эсен болуп, машинеңди жакшылыкка гана айда. Тилек, Асан.
П-338. Сиңдим Кашкатаева Бурулду 22-апрель туулган күнү менен куттуктайбыз. Күйөө балам Анаркулга, кудагыйга, балдарына салам жолдойбуз. Эжеси Ракила, жездеси Абдимуса.
П-339. Казакстанда иштеп жатышкан аяшыбыз Али менен Майрамга салам жолдоп, чың денсоолук, узун өмүр, иштерине ийгилик каалайбыз. Аяшы Ракила, Абдимуса.
П-340. Бакайата районунда жашаган Эмил менен Айжаркынга салам жолдоп, балалуу болушу менен куттуктайбыз. Таежеси Ракила, жездеси Абдимуса.
П-341. Тааныткан деп дүйнөгө, айтуучу элек Чыңгызды, / Сатылып жери жатканда, сурабай койду кыргызды. / Карылык кыйын турбайбы, жоошутуп койду жылдызды. Сейдана Бейшебекова.
П-342. Төрт кызды алып жанына, Мамашов иним тың чыкты, / Ишембилик жасап дүйнөгө, таанытам дейт го кыргызды. / Жерлерин саткан кыргыздан, дүйнөгө төрт кыз кызыкпы? Сейдана Бейшебекова.
П-343. Чүрпөлөр өздөштүрүп аздан татып, / Тилибиз таңдайынан жаңы дилдин. / Жаңырса коңгуроодой балдай татып, / Жүрөгүм эзбейт деле чыны кимдин? Эркин Жаныбеков.
П-344. МАИчилер ырас эле орустардын жүрөк үшүн алып коюшуптур. Кант авиабазасындагылар "булар деле атканды билет турбайбы" деп кысчу жерлерин кысып калышсын. Руслан.
П-345. Акаевдин убагында Үзөңгүкууш Кытайга кетти эле. Ал эми Бакиевдин убагында Каркыра жайлоосу каркыраган бойдон казактарга кетти. Чолпон.
П-346. Маршрутканын айдоочуларына кыйын эле болду. Жарымы эл ташыса, жарымы түрмөдө жатат. Теңи МАИден качып жүрөт. Кор болбой, "Дөөтү колдосун" деген партия түзүп албайсыңарбы? Алмаз.
П-347. Нарын шаарынын тургундары эжебиз Айнурага, жездебиз Сагынга салам жолдоп, чың денсоолук, үйбүлөлүк бакты-таалай каалайбыз. Биз силерди сагындык. Аэлита, Талант.
П-348. Каркыранын бир тилкесине, кичинекей төрт пансионатка эмне мынча чуру-чуу түшүп атышат. Көлдү толугу менен казактар эчак эле алып койгон. Түштөн кийин калп эле кыйратпагылачы. Эмил, Ысыккөл.
П-349. Ушул жылдын 12-апрелинде жүрөгүмө акмадерол операциясы Мирсаид Миррахимов атындагы Улуттук кардиология жана терапия борборунда жасалган. Бул жерде эмгектенген профессор рентген-хирург бөлүмүнүн башчысы Дадабаев Муратка, 50 пайыздык жеңилдик берген тийиштүү министрликке, 26 миң сом өлчөмүндө жардам көрсөткөн Авелина Быковага ыраазымын. Чынара Аттокурова.
Жеңүүчү - чуру-чууга таңгалган Эмил (П-348), редакция менен байланышыңыз.